दूसरी क्लास में पढ़ने वाले प्रद्युम्न की हत्या के बाद आरोपी स्कूल बस के कंडक्टर को गिरफ्तार कर लिया गया है। पूछताछ में आरोपी कंडक्टर ने अपना गुनाह कबूल भी कर लिया है लेकिन उस माता-पिता के बारे में सोचिए जिसके घर का चिराग हमेशा के लिए बुझ गया। सवाल ये है कि आखिर माता-पिता इतने बड़े स्कूल में अपने बच्चों को क्यों भेजते हैं? मासूम के मर्डर के बाद कल बाकी पेरेंट्स ने स्कूल कैंपस में जमकर हंगामा किया था। आज भी ये पेरेंट्स स्कूल के बाहर जमा हुए हैं और अपनी नाराजगी दिखा रहे हैं।